# Indonesia

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Repúblika di Indonesia |
| --- |
| Indones: *Republik Indonesia* |
| **Himno:Indonesia Raya* "Indonesia e Grandi"  |
|  |
| Atministrashon |
| Kapital | Jakarta |
| Stat mas grandi  | Jakarta |
| Idioma ofisial  | Indones |
| Gobernashon  | Republika presidensialista |
| Presidente  | Joko Widodo |
| Independente |
| Independensia di Hulanda  | 17 di Ougústus 1945 |
| Geografia |
| Área | 1.904.570 kilometer kuadra (4.8% awa) |
| Koordinato  | ﻿ / ﻿ |
| Poblashon |
| Populashon  (2021) | 275.439.000 144.62 habitante/km² |
| HDI | 0,705 (2021) |
| Otro infromashon |
| Unidat monetario  | Rupia indonesio (`IDR`) |
| Zona di tempu | UTC+7 te +9 |
| Wèp | .id |
| Kódigo  | IDN |
| Tel  | +62 |
| Mapa detaya di Indonesia |
|  |
|  |
| Imágennan riba  Wikimedia Commons |
| Wèpsait ofisial |
| [Editá Wikidata] · [Manual] |

**Indonesia** ta un pais den Sùitost Asia, situá entre e Oseano Índico i e Oseano Pacífico. E ta konstituí pa mas di 17.000 islanan, grandi i chikitu i ta forma parti di e archipiélago mas grandi di mundu. E kapital tradishonal di Indonesia ta Jakarta, situá riba e isla Java, pero den 2022 e gobernashon a aprobá un lei pa trasladá e kapital pa un nobo siudat yama Nusantara, riba e isla Kalimantan (Borneo). E transferensia di institushonnan gubernamental ta spera pa kuminsá gradualmente i ta planifiká pa ta kompletá ront di 2028.

Histórikamente, Indonesia tabata un kolonia hulandes ku tabata konosí bou di e nòmber *Nederlandsch-Indië*. Despues di Guera Mundial II, Indonesia a proklamá su independensia den 1945, i despues di un periodo di konflikto ku Hulanda, a bira totalmente independente den 1949.

## Historia

Antes di kolonialisashon, Indonesia tabata konsistí di reino i sultanatonan poderoso manera Srivijaya y Majapahit, ku tabata tin un papel importante den e komersio di specerij den Laman di China i Oséano Indio.

For di siglo XVII, e Compañia Hulandes di India Oriental (VOC) a stablesé su poder komersial i militar riba hopi di e islanan, i finalmente e region a bira parti di e kolonia hulandes di Oost-Indië.

Despues di un periodo di okupashon hapones durante Guera Mundial II (1942–1945), e lider Sukarno a proklamá independensia di Indonesia riba 17 di ougùstùs 1945. Reino Hulandes a rekonosé e independensia formalmente den 1949, despues di un guera di independensia ku a tuma kuater aña.

## Geografia i demografia

Indonesia ta situá entre di e Oséano indio i Oséano Pasífiko, i ta forma parti di e asina yamá *Ring of Fire*, ku tin hopi actividat sísmiko i volkániko. E pais tin un klima tropikal i un biodiversidat sumamente riku. Su poblashon ta mas ku 275 mion hende (estimashon 2025), ku ta hasié e di kuater pais mas habitá na mundu despues di China, India, y Merka. E idioma ofisial ta indones (*bahasa indonesia*), i e moneda ta rupia indonesia (IDR). E mayoria di su poblashon ta musulman, ku ta hasi Indonesia e pais ku tin e komunidat islámika mas grandi na mundu. Ademas di islam, den Indonesia tambe tin komunidatnan kristiano, hindu, budista i konfusianista.

## Ekonomia

Indonesia tin un ekonomia diversifiká ku sektor industrial, agrikultural, i di servisio. Produktonan prinsipal ta petroli, gas natural, zeta di palma, aros, kape, kakao, i mineralnan. E pais ta miembro di e grupo di ekonomianan emergente G20.

## Galeria

* Indonesia
* Museo national di Central Jakarta
* Wisma 46, Indonesia su officina di mas haltu.
* Jalan Thamrin, E kaya central di Jakarta.
* A train at Gambir station in Central Jakarta
* The Bung Karno Stadium is capable of hosting 100,000 spectators
* Map of Indonesia
* Provinces of Indonesia
* Malioboro, the most famous street in Yogyakarta city
* Trans Jogja Bus. A bus rapid transit system in Yogyakarta city
* A selection of Indonesian food, including *Soto Ayam* (chicken soup), *sate kerang* (shellfish kebabs), *telor pindang* (preserved eggs), *perkedel* (fritter), and *es teh manis* (sweet iced tea)
* An Indonesian Army infantryman participating in the U.N.'s Global Peacekeeping Operation Initiative
* Pindad Panser "Anoa" shown during Indo Defense and Aerospace Expo 2008
* B-25 Mitchell bombers of the AURI in the 1950s
* A Javanese engineer closes one of the gun bay doors on a Dutch Buffalo, January 1942.
* GE U20C in Indonesia, #CC201-05
* GE U20C "Full-Width Cabin" in Indonesia, #CC203-22

 ·  ·
Paisnan den Asia

Afganistan · Arabia Saudita · Armenia · Azerbaijan · Bangladesh · Bahrein · Bhutan · Birma · Brunei · Cambodja · China · Chipre · Emiratonan Arabe Uní · Filipinas · Georgia · Hapon · India · Indonesia · Iran · Irak · Israel · Hordania · Kazakstan · Kirguistan · Kuwait · Laos · Líbano · Malasia · Maldivas · Mongolia · Nepal · Norkorea · Oman · Ost-Timor · Pakistan · Qatar · Rusia · Singapur · Sri Lanka · Surkorea · Siria · Tajikistan · Tailandia ·Turkia · Turkmenistan · Usbekistan · Vietnam · Yemen